|  |  |
| --- | --- |
| Numri i lëndës: | 2019:176457 |
| Datë: | 24.01.2020 |
| Numri i dokumentit:  | 00781534 |

**P.nr. 732/19**

**NË EMËR TË POPULLIT**

**GJYKATA THEMELORE NË PEJË-DEPARTAMENTI I PËRGJITHSHËM,** me gjyqtarin Shaqë Curri, me pjesëmarrjen e bashkëpunëtores profesionale Selvane Bukleta si procesmbajtëse, në çështjen penale kundër të pandehurit, R G, për shkak të veprës penale legalizimi i përmbajtjes së rreme të mbetur në tentativë nga neni 403 par. 2 e lidhur me par. 1 dhe nenin 28 te KPRK-së, sipas aktakuzës së Prokurorisë Themelore në Pejë, PP/II.nr.1293/19 te datës 14.08.2019, pas mbajtjes së shqyrtimit fillestar, me dt. 16.01.2020, në prezencë të Prokurores se shtetit Lumturije Vuçetaj, të pandehurit R G, në të njëjtën ditë mori dhe shpalli publikisht, ndërsa me dt.24.01.2020, përpiloi këtë:

**A K T GJ Y K I M**

I pandehuri

**R G, i biri i T dhe nënës H e gjinisë K, i lindur me dt. ... në fsh. S K – K, ku edhe banon, identifikohet në bazë të lnj.nr. personal ..., ka të kryer shkollën fillore, me profesion punëtor i thjesht, i martuar, baba i tre fëmijëve, i gjendjes së mesme ekonomike, me nr. tel. ..., shqiptar, shtetas i R. së Kosovës, mbrohet në liri.**

**ËSHTË FAJTOR**

**Sepse,**

* Me dt. 20.04.2018, ne kohë të pacaktuar , në Departamentin e Familjeve të Dëshmorëve te Invalidëve te Luftës dhe Viktimave Civile zyra ne Pejë pranë MPMS-së, tento te ve ne lajthim organin kompetent te lartcekur, qe ne dokumentin publik – regjistrin , te vërtetoj një çështje te pavërtete, të parapare për te shërbyer si prove ne një çështje ligjore, ne atë mënyrë qe i i pandehuri pranë organit te sipërshënuar i prezanton dokumentet e falsifikuara dhe atë certifikatën mbi statusin e veteranit luftëtare nr. prot. L5/6733 te dt. 29.01.2016, vërtetimin me nr. 22672/2018 te dt. 17.04.2018 si dhe vërtetimin me nr. 22839/2018 te dt. 26.06.2018, se kinse i njëjti është Veteran luftëtar i “UÇK”-së, me qellim qe et përfitoj pagën e statusit te veteranit luftëtar ne shumen prej 170 euro,

-me çka ka kryer vepër penale legalizimi i përmbajtjes se rreme te mbetur ne tentativë nga neni 403 par. 2 lidhur me par 1 e lidhur me nenin 28 të KPRK-së.

Andaj, gjykata konform nenit 7, 41, 42, 43, 45, 47, 62 par 2 nenpar 2.7, 70, 73, 74, 75 par.1, nën par. 1.3, neni 403 par. 2 lidhur me par 1 e lidhur me nenin 28 të KPRK-së dhe nenit 365 të KPP-së, të pandehurin e:

**GJ Y K O N**

-Dënim me burg në kohëzgjatje prej 3 (tre) muaj,

-Konform nenit 47 të KPRK-së, dënimi me burg prej 3 (tre) muaj, me pëlqimin e te pandehurit i është zëvendësuar me dënim me gjobë në shumën prej 800 (tetëqind) euro, e të cilin dënim i pandehuri është i obliguar ta paguaj brenda afatit prej 3(tre) muajve pas plotfuqishmërisë se këtij aktgjykimi

- Nëse i pandehuri nuk e paguan dënimin me gjobë të cekur si më lartë brenda afatit të caktuar, atëherë dënimi me gjobë do ti shndërrohet në dënim me burg ku një ditë burg do ti llogaritet 20 euro.

- I pandehuri obligohet në pagimin e paushallit gjyqësor shumen prej 20 (njëzetë) euro, në afat prej 30 ditësh, pas plotfuqishmërisë së këtij aktgjykimi.

- I pandehuri obligohet që të paguajë taksën për programin e kompensimit të viktimave të krimit, në shumë prej 30 euro, në afat prej 30 ditësh pas plotfuqishmërisë së këtij aktgjykimi.

Konform nenit 62 par 2 nenpar 2.7 dhe nenit 70 te KPRK-së të pandehurit i shqipton dënimin plotësues- **PUBLIKIMI I AKTGJYKIMIT**.

**A r s y e t i m**

Prokuroria Themelore në Pejë-Departamenti i Përgjithshëm, ka ngrit aktakuzë PP/II.nr.1293/19 te datës 14.08.2019, kundër të pandehurit R G, për shkak të veprës penale legalizimi i përmbajtjes se rreme te mbetur ne tentativë, nga neni 403 par. 2 e lidhur me nenin 28 të KPRK-së.

Konform nenit 245 të KPP-së me dt. 16.01.2020, është mbajtur seanca e shqyrtimit fillestar, prezentë kane qene, Prokurorja e Shtetit Lumturije Vuçetaj dhe i pandehuri R G.

Gjykata konform dispozitave te nenit 246 par. 1, të KPP-së, e ka udhëzuar të pandehurin me të drejtat e tij, ku në këtë rast i pandehuri deklaroi se i ka kuptuar këto të drejta dhe ka shtuar se për mbrojtës nuk ka nevojë.

Para leximit të aktakuzës Prokurorja shteti bëri plotësimin e aktakuzës me propozimin qe ndaj të pandehurit të shqiptohet dënimi plotësues, publikimi i aktgjykimit nga neni 70 të KPRK-së.

Pas leximit të aktakuzës nga Prokurorja e Shtetit, i pandehuri deklaroj se e ka kuptuar aktakuzën dhe nuk ka nevojë për sqarime shtesë. Gjyqtari i vetëm gjykues, pasi që është bindur se i pandehuri e ka kuptuar aktakuzën, i ka dhënë mundësi të pandehurit qe të deklarohet për pranimin ose mospranimin e fajësisë, duke e njoftuar për rëndësinë dhe pasojat e pranimit të fajësisë.

I pandehuri e ka pranuar fajësinë sipas aktakuzës për veprën penale cila i vihet në barrë, i vetëdijshëm për pasojat e pranimit të fajësisë, ka shprehur pendimin për veprën e kryer dhe ka premtuar se në të ardhmen nuk do të përsëris vepra tjera penale.

Gjyqtari i vetëm gjykues, ka marrë mendimin nga Prokurores se Shtetit, ku prokurorja e shtetit është pajtuar me pranimin e fajësisë nga ana e të pandehurit nga se shihet së është në përputhje me dispozitat ligjore dhe me shkresat e lëndës.

Gjyqtari i vetëm gjykues, është i bindur, se pranimi i fajësisë nga ana e të pandehurit është bërë konform dispozitave të nenit 246 dhe 248 par 1 të KPP-së, pasi qe i pandehuri e kupton natyrën dhe pasojat e pranimit të fajit, pranimi i fajit mbështetet në faktet e çështjes dhe provat në të cilat edhe mbështet aktakuza siç janë: shënimet zyrtare me nr. ... te dt. 30.05.2019, te përpiluara nga zyrtari policor Haki Kabashi, formulari për aplikim ne skemën e pensioneve me nr. 03-05/10838 i dt. 20.04.2018, vërtetimi me nr. 22672/2018i dt. 17.04.2018, vërtetimi i me nr. 22839/2018 i dt. 26.06.2018. certifikata mbi statusin e veteranit luftëtare nr. prot. L5/6733 e dt. 29.01.2016, njoftimi nga departamenti i Familjeve te Dëshmoreve Invalidëve te Luftës dhe Viktimave Civile, përgjigja –kërkesa nga Zyra e Kryeministrit me nr. prot. 324/2 i dt. 20.02.2019, deklarata e et pandehurit R.G e dhënë ne Prokurori e dt. 13.06.2019 në çështje penale te evidentuar nen shenjen PP/II.nr. 1198/2019 si dhe shkresat tjera te lendes, pastaj aktakuza nuk përmban asnjë shkelje të qartë ligjore, ose gabim faktik, prandaj gjykata konform nenit 248 par 4 të KPP-së , ka pranuar pranimin e fajësisë nga i pandehuri.

Me faktet e ofruara, si dhe pranimin e fajësisë nga ana e të pandehurit është vërtetuar gjendja faktike si në dispozitiv te këtij aktgjykimi. Nga gjendja e vërtetuar faktike si është përshkruar në dispozitiv të aktgjykimit, pa dyshim rrjedh se në veprimet e të pandehurit R G, qëndrojnë të gjitha elementet e veprës penale, legalizimi i përmbajtjes se rreme te mbetur ne tentativë nga neni 403 par. 2 lidhur me par 1 e lidhur me nenin 28 të KPRK-së.

Gjykata nuk gjeti rrethana që përjashtojnë ndjekjen penale apo përgjegjësinë penale të pandehurit dhe i njëjti është penalisht përgjegjës. Sa i parket fajësisë i pandehuri ishte i vetëdijshëm për veprën e kryer dhe atë e ka kryer me dashje.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 73 par.1 të KPRK-së. Kështu si rrethana lehtësuese për të pandehurin, gjykata mori sjelljen korrekte në gjykatë, pranimin e fajësisë, pendimin për veprën e kryer, premtimin e tij se në të ardhmen nuk do të përsëris vepra tjera penale dhe faktin se i njëjti me parë nuk ka qenë i dënuar për ndonjë vepër tjetër penale dhe ndaj tij nuk udhëhiqet ndonjë procedurë tjetër penale, ndërsa rrethana rënduese ndaj të pandehurit gjykata nuk gjeti.

Sipas bindjes së gjyqtarit, dënimi i shqiptuar, duke i marrë për bazë rrethanat e përmendura më lartë, është dënim i drejtë, në harmoni me peshën e veprës penale dhe shkallën e përgjegjësisë së të pandehurit. Gjyqtari i vetëm gjykues, gjithashtu ka konstatuar se me këto dënime mund të arrihet edhe qëllimi i dënimit, nga neni 41 i KPRK, i cili konsiston në parandalimin e të pandehurit nga kryerja e veprave penale në të ardhmen dhe të bëjë rehabilitimin e tij; të parandalojë personat e tjerë nga kryerja e veprave penale dhe të shprehë gjykimin shoqëror për veprën penale, ngritjen e moralit dhe forcimin e detyrimit për respektimin e ligjit.

Duke u bazuar në nenin 450 par 2 nenpar 2.6 të KPP-së, e obligoi të pandehurin në pagimin e paushallit gjyqësor.

Konform nenit 39 par.1,2,3 nën par. 3.1 të Ligjit për kompensim të viktimave të krimit e obligoi të pandehurin që të paguaj shpenzimet e viktimave të krimit.

Konform nenit 62 par 2 nen par 2.7 dhe nenit 70 te KPRK-së, te pandehurit iu shqiptua dënimi plotësues publikimi i aktgjykimit.

Nga arsyet e cekura më lartë konform nenit 365 të KPP-së, është vendosur si në dispozitiv të këtij aktgjykimi, ndërsa konform nenit 370 të KPP-së, gjykata përpiloj këtë aktgjykim.

**GJYKATA THEMELORE NË PEJË-DEPARTAMENTI I PËRGJITHSHËM,**

 **P.nr.732/19, dt. 24.01.2020**

**Bashkëpunëtore profesionale GJ Y Q T A R I**

Selvane Bukleta Shaqë Curri

**KËSHILLA JURIDIKE:**

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë,

e nëpërmjet të kësaj gjykate.